Príloha č. 1 Opis predmetu zákazky
Opis predmetu zákazky

Názov predmetu zákazky: Zabezpečenie zhodnotenia/zneškodnenia nezákonne umiestneného nebezpečného odpadu na území Žilinského kraja: okres Liptovský Mikuláš (ID zákazky: 81238)

1. Predmetom zákazky je zabezpečenie zhodnotenia/zneškodnenia nezákonne umiestneného nebezpečného odpadu obsahujúceho AZBEST, v súlade so zákonom č. 79/2015 Z. z. o odpadoch a o zmene a doplnení niektorých zákonov v znení neskorších predpisov, ktorý sa nachádza v k. ú. Okoličné, okres Liptovský Mikuláš, Žilinský kraj. Podľa Vyhlášky č. 365/2015 Z. z., ktorou sa ustanovuje katalóg odpadov sa jedná o odpad č. 17 06 05 – stavebné materiály obsahujúce azbest, kategória odpadu N – nebezpečný odpad v celkovom množstve cca.12,7 t. Podľa vyjadrenia Okresného úradu Liptovský Mikuláš je uvedený odpad uložený v priestoroch VPS Liptovský Mikuláš. 

2. Hlavný kód CPV:
90500000-2 služby súvisiace s likvidáciou odpadu a odpadom

3. Lehota plnenia je:
· do 2 mesiacov odo dňa nadobudnutia účinnosti zmluvy, v prípade, že poskytovateľ písomne oznámi objednávateľovi, že službu nie je možné poskytnúť bezodkladne z dôvodov, ktoré nie sú na strane poskytovateľa.
4. Miestom plnenie pre položku č. 1 je:
· Parc. č.: KN-C 741/3 a 741/5, k. ú. Okoličné, okres Liptovský Mikuláš, Žilinský kraj 

5. Špecifikácia predmetu zákazky:

	Položka č. 1 – k. ú. Okoličné, okres Liptovský Mikuláš, Žilinský kraj

	Číslo a názov skupiny odpadov (podľa Vyhlášky č. 365/2015 Z. z., ktorou sa ustanovuje Katalóg odpadov)
	č. 17 06 05 – stavebné materiály obsahujúce azbest

	Množstvo
	12,7 t.




Táto časť súťažných odkladov bude tvoriť neoddeliteľnú súčasť kúpnej zmluvy ako príloha č. 1, ktorú uzatvorí verejný obstarávateľ s úspešným uchádzačom.

